system
Răspunde în limba română, în stilul Wikipedia, cat mai corect gramatical.
user
Ce detalii ai despre Ștefan Bârsănescu?
assistant
Ștefan Bârsănescu (n. 28 martie 1895, Viperești, , Regatul României – d. 5 noiembrie 1984, Iași, Republica Socialistă România) a fost un pedagog, eseist și academician român, membru corespondent al Academiei Române și membru al Asociaților Savanților Celebri din Chicago (SUA). Opera sa științifică însumează peste 30 de volume și peste 500 de articole publicate în țară și peste hotare.

Între anii 1926-1928, Ștefan Bârsănescu a fost director al Școlii Normale „Vasile Lupu” din Iași.

Concepții 
Educația o considera un act de cultură, format din trei etape:
 receptarea valorilor culturale;
 trăirea acestor valori ale culturii;
 crearea valorilor culturale.

Actul educativ are un caracter complex și cuprinde:
 dezvoltarea capacității de receptare;
 cultivarea aspirației spre idealuri;
 dezvoltarea capacității de creare a valorilor culturale.

Opera (selecție) 
 Pedagogia pentru școlile normale (1932) 
 Didactica (1935)
 Unitatea pedagogiei contemporane ca știință (1936) 
 Tehnologia didactică (1939) 
 Istoria pedagogiei românești (1941)
 Pedagogia practică (1946) 
 Pedagogia agricolă (1946)
 Schola latina de la Cotnari (1957)
 Academia domnească din Iași, 1714-1821 (1962)
 Pagini nescrise din istoria culturii românești (1971) 
 Educația, învățământul și gândirea pedagogică din România - dicționar cronologic - (1978, în colaborare cu Florela Bârsănescu)
 Medalioane pentru pedagogia modelelor (1983)

In memoriam 
 Școala gimnazială "Ștefan Bârsănescu", Iași

Note

Legături externe 
 Membrii Academiei Române din 1866 până în prezent – B
 Biografie
 Educația religioasă în viziunea unui mare pedagog , 19 martie 2012, Pr. Eugen Drăgoi, Ziarul Lumina

Nașteri în 1895
Decese în 1984
Filozofi români
Pedagogi români
Membri corespondenți ai Academiei Române
Cultura României